Borut Pahor

Borut Pahor (* 2. november 1963, Postojna, Slovinsko) je slovinský prezident. Od novembra 2008 do februára 2012 bol premiérom Slovinska.

V roku 1987 získal diplom v oblasti politických vied, kde sa zaoberal predovšetkým medzinárodnými vzťahmi. V rokoch 1990-1992 bol členom Parlamentného zhromaždenia Slovinskej republiky, v rokoch 1992-2000 členom Národného zhromaždenia Slovinskej republiky, kde do roku 2004 vykonával funkciu predsedu. V roku 2004 bol zvolený do Európskeho parlamentu.

Od roku 1997 do roku 2012 bol predsedom politickej strany Sociálna demokracia v Slovinsku.

21. septembra 2008 zvíťazila jeho strana s Pahorom ako lídrom kandidátky v parlamentných voľbách v Slovinsku. 7. novembra 2008 bol zvolený Národným zhromaždením do úradu premiéra Slovinska. Funkciu premiéra ukončil 10. februára 2012. 

V decembrových parlamentných voľbách získala slovinská sociálna demokracia len 10,5 % hlasov. Na kongrese SD v júni 2012 neobhájil kreslo predsedu strany, nový predseda SD – Igor Lukšič – však o Pahorovi vyhlásil, že tento je zrodený pre úrad prezidenta. V druhom kole prezidentských volieb, 2. decembra 2012 bol Borut Pahor zvolený za prezidenta Slovinska, keď porazil dovtedajšieho prezidenta Danilo Türka, ktorého v závere volebnej kampane podporil tiež niekdajší Pahorov mentor Milan Kučan.

Dňa 23. decembra 2012 prevzal úrad prezidenta.

Iné projekty

Zdroj 

Prezidenti Slovinska 
Predsedovia vlády Slovinska